Document ID: 32008D0275

32008D0275
L 087/10
SLUŽBENI LIST EUROPSKE UNIJE
17.03.2008.
ODLUKA VIJEĆA
od 17. ožujka 2008.
o sklapanju Protokola o izmjeni priloga I. i II. Sporazumu između Europske zajednice i Kraljevine Maroko o određenim aspektima usluga u zračnom prometu, kako bi se uzelo u obzir pristupanje Republike Bugarske i Rumunjske Europskoj uniji
(2008/275/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2., člankom 300. stavkom 3. prvim podstavkom i člankom 300. stavkom 4.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Bugarska i Rumunjska potpisale su bilateralne sporazume o uslugama u zračnom prometu s Kraljevinom Marokom 14. listopada 1966., odnosno 6. prosinca 1971.
(2)
Komisija je s trećim zemljama pregovarala o zamjeni određenih odredaba iz postojećih bilateralnih sporazuma Sporazumom Zajednice.
(3)
Sporazum između Europske zajednice i Kraljevine Maroko o određenim aspektima usluga u zračnom prometu (2) (dalje u tekstu: „Horizontalni sporazum”) potpisan je u Bruxellesu 12. prosinca 2006. i od tog se dana privremeno primjenjuje.
(4)
Ugovor o pristupanju Republike Bugarske i Rumunjske Europskoj uniji (3) potpisan je u Luxembourgu 25. travnja 2005., a stupio je na snagu 1. siječnja 2007.
(5)
Protokol o izmjeni priloga I. i II. Horizontalnom sporazumu potreban je kako bi se u obzir uzelo pristupanje dviju novih država članica.
(6)
Protokol o izmjeni priloga I. i II. Sporazumu između Europske zajednice i Kraljevine Maroko o određenim aspektima usluga u zračnom prometu parafiran je 19. ožujka 2007.
(7)
Protokol bi trebalo odobriti,
ODLUČILO JE:
Članak 1.
Odobrava se, u ime Zajednice, Protokol o izmjeni priloga I. i II. Sporazumu između Europske zajednice i Kraljevine Maroko o određenim aspektima usluga u zračnom prometu (dalje u tekstu: „Protokol”).
Tekst Protokola priložen je ovoj Odluci.
Članak 2.
Predsjednik Vijeća u ime Zajednice daje obavijest iz članka 3. Protokola (4).
Sastavljeno u Bruxellesu 17. ožujka 2008.

Labels: 8
18
15
5